GiliGold/VAD_KnessetCorpus huggingface dataset:
ארבל אסטרחן: השאלה היא כזאת: האם יש מצב שבמקום שחבר כנסת יבוא בוועדה ויגיד: תנו לי שתי הסתייגויות דיבור ואז צריך להתחיל לחשוב איך כותבים את זה ושחס וחלילה זאת לא הסתייגות שאם היא תתקבל, תקלקל משהו בחוק שהוא בכלל לא התכוון אליו.
ארבל אסטרחן: האם הוא יכול להגיד: תנו לי שני זמני דיבור, בלי לקרוא לזה הסתייגות.
ארבל אסטרחן: אני רוצה בקריאה השנייה לדבר.
ארבל אסטרחן: היום חייבים לכתוב את זה.
ארבל אסטרחן: זה משהו שצריך לחשוב עליו.
תמי כנפו: איפה את כותבת את זה.
ארבל אסטרחן: הוא יגיש הסתייגויות וכן "בקשות של חברי כנסת לקבל את רשות הדיבור".
רונית חייקין: זאת אומרת, אני אומרת שאני רוצה בשם סיעת מרצ 3 ח"כים ושתי הסתייגויות.
ארבל אסטרחן: כל בקשה זה 5 דקות.
ארבל אסטרחן: תכף נראה אם אנחנו מגבילים את הבקשות.
ארבל אסטרחן: את לא יכולה לבקש 100 פעמים 5 דקות.
רונית חייקין: לא, אני אומרת שאני רוצה לכל ח"כ שתי בקשות.
רונית חייקין: זה מגל על הלשכה המשפטית?
ירדנה מלר-הורוביץ: ברור.
ירדנה מלר-הורוביץ: זה גם מקל עלינו בהצבעות.
יריב לוין: זה גם יחסוך את הביזיון הזה.
יריב לוין: חברי כנסת מגישים סתם כל מיני דברים מגוחכים.
ארבל אסטרחן: נצטרך לקרוא את זה גם עם סעיף 19 שאומר כמה זמן נותנים.
יריב לוין: צריך לקחת עוד דבר בחשבון.
יריב לוין: הרבה פעמים אתה לא מסתייג.
יריב לוין: אתה דווקא מאוד בעד החוק אבל אתה רוצה לומר כמה מילים.
ירדנה מלר-הורוביץ: אתמול, למשל, היה חוק מיסוי מקרקעין.
ירדנה מלר-הורוביץ: לאורלב נרשמו הסתייגויות כי היה יוזם החוק.
ירדנה מלר-הורוביץ: הוא ידע שיו"ר הוועדה יציג את זה.
ירדנה מלר-הורוביץ: הוא הגיש הסתייגויות ואחר-כך הוא הוריד אותן.
תמי כנפו: דווקא היו לו הסתייגויות מהותיות.
ירדנה מלר-הורוביץ: כן, הוא אמר: בעיקר אני רוצה לדבר ואני אברך.
ארבל אסטרחן: בעיקרון, אפשר היה לומר שגם בקריאה שנייה ושלישית יש דיון אישי.
תמי כנפו: פה, אבל בגלל שהקואליציה ידעה שהיא תצביע נגדו.
יריב לוין: זה בדיוק המשך למה שעשינו עם ההצעה האחרת.
יריב לוין: לתת לאנשים את האפשרות לדבר מבלי שאני כובל אותו להמציא איזו הסתייגות שהיא סתם טיפשית ובלי שאני שם אותו בכלל במעמד של אחד שמסתייג מהחוק.
ירדנה מלר-הורוביץ: ארבל, כמה ניתן לו?
יריב לוין: לפי דעתי , אני אתן לו בלתי מוגבל.
יריב לוין: גם היום בהסתייגויות דיבור את יכולה לכתוב כמה שאת רוצה.
יריב לוין: אם את רוצה 10 הסתייגויות דיבור, מישהו יכול למנוע ממך?
רונית חייקין: צריך להתייחס ספציפית?
אייל זנדברג: לא מתייחסים ספציפית, הם אומרים ליועץ המשפטי להכין 7 הסתייגויות דיבור.
רונית חייקין: בדרך-כלל אנחנו אומרים 2 לכל אחד.
יריב לוין: אם אתם רוצים אפשר להגביל את זה.
יריב לוין: אפשר לעשות הגבלה אבל אפשר יהיה לעקוף אותה.
יריב לוין: אתה תבקש פעמים רשות דיבור ותגיש 8 הסתייגויות סתם.
רונית חייקין: זה או או.
אייל זנדברג: אתה לא יכול להגביל הסתייגויות.
יריב לוין: אתה רוצה לדבר 8 פעמים, תגיש סתם 8 הסתייגויות.
יריב לוין: אפשר להגביל את הדבר הזה.
ארבל אסטרחן: זה בסעיף 21.
ארבל אסטרחן: אם סעיף 21 יהיה בישיבה הבאה, אפשר לחשוב על הרעיון הזה.
רונית חייקין: איך זה יבוא לידי ביטוי בתקציב?
ארבל אסטרחן: התקציב יהיה סעיף נפרד.
מיכל ברמן: אם אני רוצה 1,000 זמני דיבור, אני לא צריכה לדבר על הסתייגויות, אני עושה פיליבסטר.
ירדנה מלר-הורוביץ: או בחוק שהוא בעייתי מבחינת קואליציה אופוזיציה.
ירדנה מלר-הורוביץ: גם קואליציה נרשמת לדיבור ואז בכלל - - -
יריב לוין: אבל אם את באה היום לארבל ואומרת לה בשם 28 חברי סיעת קדימה שאת רוצה 3 הסתייגויות דיבור לכל אחד מה-28.
יריב לוין: יש לך בעיה לעשות את זה?
מיכל ברמן: לא, אבל מעולם לא עשיתי את זה.
יריב לוין: נכון, כי זה לא הגיוני.
רונית חייקין: כשהיא צריכה להגיש ספציפית, היא לא תעשה את זה כך.
רונית חייקין: פה אתם כאילו מקלים.
רונית חייקין: לי אין בעיה עם זה.
יריב לוין: אם אנחנו נותנים שתי אפשרויות כאלה?
יריב לוין: בסעיף 4 במקום "ויאפשר" נכתוב יהיה "ויעשה" ובסעיף 30 – אני מזכיר לכם עוד פעם שכאשר אתה מגיש הסתייגויות דיבור זה בגלל שאתה תומך בחוק לא כי אתה מתנגד לו.
יריב לוין: הרי אם אתה מתנגד לו, אתה תגיש הסתייגויות מהותיות.
רונית חייקין: לא נכון.
רונית חייקין: יריב, אני אתן לך דוגמה.
רונית חייקין: לי אין חבר בוועדת החוקה וקשה לי לשלוח את האנשים שלי לוועדת חוקה.
רונית חייקין: אני יודעת שזה נושא שחשוב לי לדבר בו ואני מצביעה נגד.
רונית חייקין: אז אני אומרת: תעשו לי טובה, רק לדיבור כדי שתהיה עמדה.
רונית חייקין: אנחנו מצביעים נגד, אנחנו לא תומכים.
יריב לוין: מאה אחוז, את זה אנחנו רוצים לסדר.
יריב לוין: אם מישהו החליט שהוא רוצה לעשות פיליבסטר, הוא יגיש סט של הסתייגויות, טיפשות ככל שיהיו, ובזה גמר את העניין.
יריב לוין: כל פיליבסטר שאתם רוצים לעשות, תגישו 10 הסתייגויות שטותיות, כפול 28 ונגמר הסיפור, יש לכם 280 הסתייגויות.
תמר ברמן: לצורך העניין, בשביל פיליבסטר, אפשר להגיש 2-3 הסתייגויות ענייניות ולדרוש שמלכתחילה אני רוצה לדבר שבוע שבועיים.
רונית חייקין: כמה להגביל?
ארבל אסטרחן: לא יודעת, יהיה צריך לחשוב כמה להגביל את זה.
רונית חייקין: היום את לא מוגבלת לדיבור.
מיכל ברמן: אבל יש לך 5 דקות להסתייגות ואז את עושה משא ומתן.
ארבל אסטרחן: המסלול של ההסתייגויות נשאר.
רונית חייקין: כמה הסתייגויות לדיבור את מגישה?
ארבל אסטרחן: המסלול של הסתייגויות נשאר, הוא לא בא להחליף אותו.
יריב לוין: את תמיד יכולה להגיש הסתייגות דיבור.
מיכל ברמן: לדעתי זה נכון להגביל הסתייגויות.
רונית חייקין: תגישי גם לדיבור וגם תבקש זמן דיבור?
ארבל אסטרחן: את לא תצטרכי גם וגם.
ארבל אסטרחן: אם היא רוצה 1,000, אז שתגיש גם וגם.
מיכל ברמן: יש ח"כים שמשתמשים בזה מתי שמדובר בהצעות שלהם כי הם לא יכולים לעלות לדבר בקריאה שנייה ושלישית מבלי להגיש הסתייגויות דיבור ובגלל זה הם מבקשים את זה או בשביל לתמוך בחוק, להודות וכדומה.
ארבל אסטרחן: אגב, יש כאן הערה, שמציע הצעת חוק יוכל לדבר.
מיכל ברמן: זה מעולה אבל העניין הוא שאני חושבת שצריך להגביל את זה.
ארבל אסטרחן: זה בסעיף 21 ונחשוב איך להגביל את זה.
ארבל אסטרחן: הרעיון הוא: בנוסף להסתייגויות לאפשר את מה שאומרים לנו: תרשמי הסתייגות דיבור.
יריב לוין: גם אם יהיו רק 2 כאלה פר חבר כנסת.
ירדנה מלר-הורוביץ: אז הם פשוט מדברים אבל לא מצביעים על זה.
ירדנה מלר-הורוביץ: הזמן ילך על הדיון אבל לא באמצע ההצבעה.
יריב לוין: אתה מסיר או לא מסיר, כל התהליך המיותר הזה.
יריב לוין: זה ביזיון.
יריב לוין: אנשים רואים אותו מהצד ולא מבינים מה קורה פה.
יריב לוין: בן אדם מסתייג, עכשיו הוא עולה לתמוך, עכשיו הוא מסיר.
יריב לוין: זה נראה כמו קרקס.
ירדנה מלר-הורוביץ: אנחנו עוקבים אחרי זה ואם לא שאלו מישהו, יכולים לחזור על ההצבעה.
ארבל אסטרחן: לכאורה אפשר היה להגיד שגם בקריאה שנייה ושלישית יהיה דיון אישי וכל אחד יכול לדבר.
יריב לוין: אנשים טרם מכרו את בתיהם.
רונית חייקין: גם כך הם מגישים הסתייגויות ולא מגיעים.
ארבל אסטרחן: אז בקשות של חברי כנסת לקבל את רשות הדיבור.
ארבל אסטרחן: גם כאן אולי צריך להבהיר.
ארבל אסטרחן: האם הם צריכים להגיש את זה בכתב?
ארבל אסטרחן: האם הם צריכים לחתום על הבקשות האלה?
ארבל אסטרחן: כשזאת הסתייגות אנחנו דורשים בכתב ובחתימת חבר הכנסת.
יריב לוין: אז נעשה אותו דבר.
ארבל אסטרחן: זה מה שחדש בסעיף 18א.
ארבל אסטרחן: סעיף ב' בא להבהיר משהו בהמשך למה שעשינו בקריאה ראשונה על סדר השמות.
ארבל אסטרחן: אם אתם זוכרים, בקריאה ראשונה עשינו משהו חדש, שאם זה היה מיזוג אז קודם יהיו היוזמים של כולם ואחר-כך המצטרפים של כולם.
ארבל אסטרחן: אמרנו את זה בסעיף 10, שאם היתה הצעת חוק מיזוג של כמה הצעות, יופיעו השמות לפי סדר היוזמים של כל הצעה ובנפרד המצטרפים לכל הצעה, הכול לפי סדר הדיון המוקדם.
ארבל אסטרחן: אם זה היה באותו יום אז לפי ה-"פ".
ארבל אסטרחן: פה מוצע שאם זאת הצעת חוק פרטית, או שבין יוזמיה ח"כים, יופיעו שמותיהם של יוזמי הצעת החוק וכן המצטרפים בדף הנלווה.
ארבל אסטרחן: זאת אומרת, בפתק יהיו השמות, אם זאת הצעה פרטית או ממשלתית שמוזגה עם פרטית, לפי סדר הופעתן לגבי הצעת החוק כפי שפורסמה ברשומות לקריאה ראשונה בכחול, למעט מי מהם שחזר בו או שאינו רשאי עוד להגיש הצעת חוק פרטית – מוחקים.
ארבל אסטרחן: מי שחזר בו, מי שמונה לשר או לסגן שר.
ארבל אסטרחן: אז, אם זה מיזוג של שתיים שעברו קריאה ראשונה, לפי סדר הופעתן ולפי סדר מועדי הקריאה הראשונה.
ארבל אסטרחן: זאת אומרת, מה שעבר קודם ראשונה ולפי הסדר שהופיעו.
ארבל אסטרחן: אם זה מיזוג של משהו שעבר טרומית ומשהו שעבר ראשונה, שמות יוזמי הצעת החוק שאושרה בקריאה הראשונה תחילה.
יריב לוין: אני פותח את הישיבה האחרונה למושב זה, אלא אם יהיו הפתעות במהלך הזמן של המליאה.
יריב לוין: על סדר-יומנו הנושא הראשון, בקשת יו"ר ועדת הכספים להקדמת הדיון בהצעת חוק מיסוי רווחי נפט, התשע"א-2011 (מ/571).
יריב לוין: מכובדי יושב-ראש ועדת הכספים, בבקשה.
משה גפני: אנחנו מבחינת ועדת הכספים היינו יכולים להניח את זה אתמול ולא היינו נדרשים להגיע לאישור ועדת הכנסת.
משה גפני: אבל התברר לי במהלך השבועיים האחרונים, שהממשלה היא מאוד גדולה, וכדי לתת תשובות לניסוחים של הלשכה המשפטית שלנו נדרש הרבה זמן.
משה גפני: יש שם הרבה תקלות בממשלה.
משה גפני: לכן אני מבקש בשם הממשלה את השחרור מחובת הנחה.
משה גפני: הוועדה לא היתה צריכה את זה, היא היתה יכולה להניח את זה מזמן.
יריב לוין: חשיבות החוק הזה היא ברורה, אין צורך יותר מדי לדון בעניין.
יריב לוין: אני רוצה לברך את יושב-ראש ועדת הכספים על המאמץ העצום שהוא עשה ביחד עם חברי הוועדה והצליח להשלים את הדיון.
משה גפני: גם עם אנשי משרד האוצר, שהסכימו בסופו של דבר לדברים שדרשנו, והיועץ המשפטי של משרד האוצר, בחור חשוב מאוד ורציני, יואל בריס, ונעמה קאופמן.
יריב לוין: אני באמת מברך את כל הצוות של ועדת הכספים, שעשיתם את זה בצורה עניינית, מהותית, מקצועית וגם מהירה.
יריב לוין: מי בעד לאשר את בקשת הפטור מקריאה שנייה ושלישית?
יריב לוין: הצבעה בעד – 2 נגד – אין נמנעים – אין     	פה-אחד.
יריב לוין: 2א.
יריב לוין: קביעת ועדה לדיון בהצעת חוק זכויות הדייר בדיור הציבורי (תיקון – זכויות בני זוג בעת פירוד)
יריב לוין: אני עובר לנושא השני על סדר-היום, קביעת ועדות לדיון בהצעות חוק.
יריב לוין: הנושא הראשון, הצעת חוק זכויות הדייר בדיור הציבורי (תיקון – זכויות בני זוג בעת פירוד), התשע"א-2010, של חברת הכנסת רוחמה אברהם-בלילא, פ/2475/18.
יריב לוין: אלא שיושב-ראש ועדת החוקה, חוק ומשפט הודיע כי אין לו עמדה בעניין הזה.
יריב לוין: יושבת-ראש הוועדה לקידום מעמד האישה ביקשה להעביר את העניין אליה.
יריב לוין: הדבר הזה הוא גם על דעת חברת הכנסת רוחמה אברהם-בלילא, שזו גם בקשתה.
יריב לוין: משכך אני מציע שנאשר את העניין ונעביר את הנושא לוועדה לקידום מעמד האישה.
יריב לוין: הצבעה בעד – 4 נגד – אין נמנעים – אין     	פה-אחד.
יריב לוין: 2ב.
יריב לוין: קביעת ועדה לדיון בהצעת חוק הביטוח הלאומי (תיקון – הוספת נותני שירות להסעת יולדת), התשע"א-2011, של חבר הכנסת אורי מקלב וקבוצת חברי הכנסת (פ/2861/18)
יריב לוין: אני עובר להצעה הבאה, הצעת חוק הביטוח הלאומי (תיקון – הוספת נותני שירות להסעת יולדת), התשע"א-2011, של חבר הכנסת אורי מקלב וקבוצת חברי הכנסת (פ/2861/18).
יריב לוין: הצעת הלשכה המשפטית היתה להעביר לוועדת העבודה, הרווחה והבריאות.
יריב לוין: היו בקשות גם של יושבת-ראש הוועדה לקידום מעמד האישה להעביר את העניין אליה.
יריב לוין: אלא שיושב-ראש ועדת העבודה, הרווחה והבריאות עומד על כך שהנושא הזה יידון אצלו, ונדמה לי שמבחינה מהותית, כל עוד הוא עומד על כך, הוא גם צודק וראוי לכבד את בקשתו.
יריב לוין: לפיכך אני מציע להעביר לוועדת העבודה והרווחה.
יריב לוין: אני מבין שהדבר הזה מקובל גם על חבר הכנסת מקלב.
אורי מקלב: היא לא היתה בהכרח.
אורי מקלב: אם אין הסכמה, אנחנו מסכימים לוועדת העבודה והרווחה.
יריב לוין: הצבעה בעד – 5 נגד – אין נמנעים – אין     	פה-אחד.
יריב לוין: 2ג.
יריב לוין: קביעת ועדה לדיון בהצעת חוק שוויון הזדמנויות בעבודה (תיקון – זכויות הורה), התשס"ט-2009, של חבר הכנסת זבולון אורלב (פ/1477/18)
יריב לוין: ההצעה האחרונה, הצעת חוק שוויון הזדמנויות בעבודה (תיקון – זכויות הורה), התשס"ט-2009, של חבר הכנסת זבולון אורלב (פ/1477/18).
יריב לוין: היתה הצעה להעביר לוועדה לקידום מעמד האישה.
יריב לוין: אומנם הנושא הזה, גם הוא בסמכות ועדת העבודה, הרווחה והבריאות, אלא שבעניין הזה הסכים חבר הכנסת חיים כץ שהנושא הזה יידון בוועדה לקידום מעמד האישה.
יריב לוין: אני מניח שאתה בוודאי לא תתנגד.
זבולון אורלב: אני הולך על-פי ההסכמה.
יריב לוין: לפיכך אני מציע שגם את הנושא הזה נעביר לוועדה לקידום מעמד האישה.
יריב לוין: רבותיי, צהריים טובים.
יריב לוין: יש לנו שני נושאים על סדר היום, ואנחנו נפתח בנושא הראשון – בקשת הממשלה להקדמת הדיון בהצעת חוק שירותי הדת היהודיים (נוסח משולב) (תיקון מס' 17), התשע"א-2011 (מ/579) בקריאה ראשונה.
יריב לוין: מכבד אותנו כבוד השר מרגי בנוכחותו כאן.
יעקב מרגי: כם אסביר רק למה הדחיפות, לא מה החוק.
יעקב מרגי: הדחיפות היא בכך שבגלל אילוצים של ועדת הכספים, סדר יום עמוס, ששינסקי, לא הספקנו להעביר תיקון לאישור של אמות המידה לתקצוב המועצות הדתיות.
יעקב מרגי: יצא מכך ששיעור התקצוב של המועצות הדתיות חוזר להיות מה שהיה לפני התיקון מכיוון שכל שנה, תוך 60 יום מאישור התקציב, חייב לעבור לאישור ועדת הכספים.
יעקב מרגי: היום המצב הזה גורם לקרוב ל-80 רשויות מקומיות נזק תקציבי כי הן יצטרכו לתקצב יותר את המועצות הדתיות כי אמות המידה קובעות- -
קריאה: 40-60.
יעקב מרגי: לא, חוק שירותי הדת היו במקור 60-40- -
אורי אורבך: חוץ מהרשויות החזקות.
יעקב מרגי: - - בתיקון יוצא שכ-20 רשויות חזקות מתקצבות יותר, ואז כל הרשויות האחרות מתקצבות פחות.
יעקב מרגי: ללא האישור של ועדת הכספים אנחנו נאלצים לחזור ל-60-40.
יעקב מרגי: היום במצב הביניים שכולם ממתינים ראשי הרשויות החלשות לא מעבירות 60-40, אלא מעבירות לפי מה שהיה בשנה שעברה, אנחנו לא יכולים להעביר לפי שיעור תקציב, אלא מעבירים כדי שתהיה לנו רשת ביטחון שנוכל לגבות, ויוצא מכך שיש להם משבר תקציבי.
שלמה מולה: לא הבנתי, למה ועדת כספים- - -
אורי אורבך: אז אתה מבטל את האישור של ועדת כספים?
יעקב מרגי: אני אתן את הרקע.
נסים זאב: תגיד מה היה, מה עכשיו ומה אתה רוצה לעשות.
נסים זאב: אנחנו כאן בוועדת הכנסת, ויש לנו את יריב לוין.
נסים זאב: הוא חוזר אולי 101 פעם עד שאנחנו מבינים משהו.
יעקב מרגי: אז אני יודע מה כושר הקליטה.
יעקב מרגי: אם תיתן לי, אני אצליח.
יעקב מרגי: תסלח לי שאני מתיימר להיות יריב לוין בחריפות.
רוברט אילטוב: תגיד לי, אין לכם ישיבת סיעה?
יעקב מרגי: לא, ביטלו אותה.
יריב לוין: היום באופן חריג הוועדה היא בניהול ש"ס ולא בניהול חבר הכנסת אילטוב, כמקובל.
יעקב מרגי: רבותיי, אתם יודעים, אני תמיד אוהב להיות בוועדות הכנסת, ובמיוחד בוועדה הזאת.
יעקב מרגי: יש לי קצת- -
יריב לוין: ניסיון.
רוברט אילטוב: סנטימנטים.
יעקב מרגי: סנטימנטים יותר מניסיון.
יעקב מרגי: הניסיון קצר.
יעקב מרגי: העניין הוא כזה שהיום, גם בערב החג, המועצות הדתיות לא יוכלו להעביר משכורות לעובדים שלהם בגלל המשבר הזה.
יעקב מרגי: למה הדחיפות?
יעקב מרגי: הרי זה יכול להיעשות אחרי הפגרה- -
נסים זאב: אבל מה אתה רוצה לעשות?
יעקב מרגי: אני רוצה לקבל פטור מחובת הנחה- -
נסים זאב: באיזה עניין?
יעקב מרגי: תתאזר בסבלנות ותשמע.
יעקב מרגי: תזכיר החוק שהגשתי לממשלה עניינה לעקוף את ועדת הכספים.
יעקב מרגי: דיברתי עם היועצת המשפטית וגם עם גפני, והגעתי איתו להבנה – אנחנו לא עוקפים את ועדת הכספים.
יעקב מרגי: יהיה דיון בוועדת הכספים, זה יתוקן בהתאם לכך בתיאום ובאישור ועדת הכספים כדי שנוכל להחיל את זה כבר השנה לשינוי אמות המידה.
שלמה מולה: אני לא הצלחתי להבין למה זה דחוף.
שגית אפיק: כי המועד חלף.
שלמה מולה: אם אתה אומר שוועדת הכספים לא עושה את עבודתה, ואתה עוקף את ועדת הכספים – אני מבין.
שלמה מולה: אתה רוצה עכשיו לפתור את הבעיה.
שלמה מולה: מה דחוף?
שלמה מולה: מה קרה עכשיו?
שלמה מולה: הרב גפני מקיים ישיבות אוטוסטראדה בלי בעיות.
שלמה מולה: יש לך בעיה עם הרב גפני?
שלמה מולה: אני אדבר איתו.
יעקב מרגי: אתה רוצה את ההצגה יותר מאשר - - -
שלמה מולה: איזו הצגה?
שלמה מולה: לשאול שאלות זאת הצגה?
שלמה מולה: למה הצגה?
יריב לוין: אני אנסה לתרגם את השר לשפת חברי הכנסת.
נסים זאב: אחרי שהוא יסביר.
יריב לוין: חבר הכנסת רותם, כשהתחלנו את הישיבה לא הבנתי איך יכול להיות שנושא כמו מועצות דתיות יתקיים כשאתה לא כאן.
יריב לוין: כשראיתי אותך נכנס הבנתי שהכול בסדר.
יריב לוין: אני מבטיח לך שתהיה לך זכות דיבור, אבל תן לי רגע, קודם כול, כדי שנתכנס כולם- -
אברהם מיכאלי: אבל יש להם ישיבת סיעה.
יריב לוין: - - להבנה על מה אנחנו מדברים.
יריב לוין: החוק הקיים קובע חובה לקבוע את אותם קריטריונים וחלוקה של התקצוב בתוך 60 יום.
יריב לוין: 60 יום חלפו.
יריב לוין: עכשיו מחפשים את הדרך שבה אפשר להתגבר על המכשול.
שלמה מולה: למה חלפו?
יריב לוין: חלפו, לא בוצע העניין.
יעקב מרגי: סדר יום עמוס בוועדת הכספים.
אברהם מיכאלי: ששינסקי – היו עסוקים.
יריב לוין: היו כל מיני דברים אחרים – זה לא קרה.
יריב לוין: עכשיו מחפשים את הדרך להתגבר על הבעיה כי אף אחד מאתנו לא רוצה להביא למצב שחס וחלילה המועצות הדתיות ישותקו או שאנשים לא יוכלו לקבל משכורות.
דוד רותם: מאיפה אתה לוקח את זה שאף אחד מאתנו?
יריב לוין: חבר הכנסת רותם, זה שותף קואליציוני- -
דוד רותם: אני דווקא בעד זה שהמועצות הדתיות יפורקו לחלוטין.
יריב לוין: זה אנחנו נראה בהצבעה שלך תכף.
יעקב מרגי: ועד שיפורקו?
דוד רותם: אפשר לפרק אותן היום.
יריב לוין: רוברט, שליטה.
רוברט אילטוב: הוא דיבר, יש חופש דיבור.
יריב לוין: יש כאן השפעות מסוכנות.
זאב אלקין: רוברט, אני חייב לגלות לך משהו.
זאב אלקין: גם אני אמרתי את זה בתחילת הקדנציה, אבל למדתי שמחופש דיבור מגיעים גם לחופש הצבעה.
זאב אלקין: זאת הבעיה.
רוברט אילטוב: הגענו לתחילת אמצע הקדנציה.
אורי אורבך: כל אחד יכול להגיד מה שהוא רוצה, רק ש"הוא" זה ליברמן.
יריב לוין: רוברט, קח בחשבון שגם אצלנו זה התחיל ככה.
זאב אלקין: זה בדיוק מה שאמרתי.
דוד רותם: אורי, אתה צודק, ראיתי - - -
יריב לוין: רבותיי, עכשיו נשאלת השאלה איך אנחנו פותרים את הבעיה.
יריב לוין: הוצעה בהצעת החוק הזאת דרך שהיא – אני אומר לכבוד השר, וכך נדמה לי שגם היום יש על כך הסכמה – בעייתית.
יריב לוין: הדרך שהוצעה בהצעת החוק בעצם אומרת שנייתר את הצורך באישור ועדת הכספים, ובדרך הזאת אפשר יהיה לפתור את העניין.
יעקב מרגי: אמרתי: חזרנו בנו, וזה - - -
דוד רותם: - - -את החוק רטרואקטיבית מ-1 בינואר.
יעקב מרגי: כדי שיחול השנה.
יריב לוין: אמר השר שאחרי שיקול שני, ולאחר שהוא גם שוחח עם יושב ראש ועדת הכספים ועם היועצת המשפטית של ועדת הכספים שלא לשם מתכוונים ללכת, אלא מתכוונים לאיזשהו מהלך שבסופו של דבר יאפשר לדחות את המועד בדרך כזאת שאפשר יהיה לבצע את התהליך הטכני הזה ולהשלים את המהלך.
יריב לוין: אני אומר לכם גם כאן שזה לא כתוב פה בתוך הצעת החוק, אבל זאת אמירה שאתה עומד מאחוריה בכל מאת האחוזים.
יעקב מרגי: גם בישיבת הממשלה אמרתי שהדיון יתקיים בוועדת הכספים בתיאום עם יושב ראש ועדת הכספים.
יריב לוין: כמובן, אני אומר את הדברים האלה בלי להביע דעה בשאלה מה המשמעות של שינוי כזה בחוק.
יריב לוין: אם נצטרך והדבר הזה יובא לפתחנו אז נדון בזה, אם וכאשר זה יקרה.
יריב לוין: אבל כרגע המטרה היא לייצר את המסלול הטכני כמעט שיאפשר לפתור את הבעיה שנוצרה ולאפשר דיון ענייני שיביא להסדר שיהיה הכי נכון והכי טוב, כפי שבסופו של דבר תמצא לנכון לאשר ועדת הכספים ולא תוך דילוג עליה.
נינו אבסדזה: ואז אנחנו צריכים להסתמך על הבטחות השר.
יריב לוין: בהכירי את השר אפשר לסמוך עליו- -
נינו אבסדזה: אני סומכת עליו.
יריב לוין: שנית זה נאמר לפרוטוקול ועדת הכנסת כחלק אינהרנטי מההחלטה.
יעקב מרגי: מרגע שאמרתי שהתיקון יידון בוועדת הכספים בתיאום עם יושב ראש ועדת הכספים – זאת הצהרה.
יעקב מרגי: זה לא רק הצהרה, זה גם עובר למעשה.
יעקב מרגי: אם הייתי לוקח את זה לוועדה אחרת יכול להיות שהייתי יכול לעשות מחטף.
יריב לוין: ממילא החוק הזה הולך להידון בוועדת הכספים.
דוד רותם: הבעיה שלי היא – יש היום קריטריונים שכאשר יש בעיר, בודקים כמה יהודים יש שם וכמה שאינם יהודים.
דוד רותם: משרד הדתות יצר פטנט חדש – כאלה שהם ספק יהודים.
דוד רותם: אותם הוא מכליל כיהודים אף על פי שהם לא מקבלים שירות.
דוד רותם: מה שקורה זה שכל הזמן מנסים להטיל עוד ועוד כדי לקצץ בהשתתפות המשרד לענייני דתות ובהשתתפות המדינה ולהגדיל את השתתפויות הרשויות.
דוד רותם: זה מסוג הדברים שצריך לעשות אותם בבדיקה רצינית, ולכן כשאמרו שזה באישור ועדת הכספים הייתה לזה מטרה מאוד ברורה כדי שיבדקו באמת האם אין פה השתוללות כי בוא נאמר ככה – במועצות דתיות אפשר לעשות מה שרוצים.
דוד רותם: לכן אפשר היה למצוא דרך אחרת, ואני יכול להציע אותה כבר ברגע זה: להוסיף בחוק שירותי הדת היהודיים – במקום למחוק את "באישור ועדת הכספים", להכניס סעיף אחר שיאמר: "בשנת 2011 המועד יהיה לא 60 יום, אלא 180 יום".
יריב לוין: על זה מדובר.
יעקב מרגי: אין בעיה, מה שתציע היועצת המשפטית.
דוד רותם: אם היועצת המשפטית תציע היא צודקת.
שלמה מולה: בהתחלה חשבתי שאנחנו נמצאים במועדון תחרות בין אגודת ישראל לבין ש"ס.
שלמה מולה: שבוע שעבר הביאו לנו את הצעת החוק של הסגנים, ופתאום התעוררו בש"ס שזה לא כמו איזה "קניפל".
שלמה מולה: אני רגוע אחרי שקיבלתי את ההסבר של השר- -
דוד רותם: מה אתה רגוע, שאתה חושב שהם לא קיבלו?
שלמה מולה: אני מוכן לעשות הנחות, בסדר?
שלמה מולה: אבל, אדוני היושב ראש, השיטה שמישהו לא עושה את העבודה שלו, ואנחנו הופכים להיות כסת"חים של מישהו – זה דבר רע.
שלמה מולה: הדבר היחיד שטוב בחוק הזה בעיקרון הוא שלוקחים מהרשויות הגדולות לרשויות הקטנות שהן במצוקה.
שלמה מולה: זה לא רע בכלל באופן כללי.
יריב לוין: זאת עשויה להיות התוצאה.
יריב לוין: זה לא אומר שזה החוק כרגע, אבל זה בהחלט תוצאה אפשרית שלו.
שלמה מולה: זה כשלעצמו.
שלמה מולה: גם כשהחוק חוקק אנחנו דיברנו על זה אף על פי שהיו כאלה שמאוד ביקרו אותנו על העמדה הזאת.
שלמה מולה: אבל כל הרצון לעקוף את ועדת הכספים ולייתר את הקהילה הפרלמנטרית של הפיקוח - -
יריב לוין: זה ירד.
אברהם מיכאלי: הוא אומר ההיפך.
יריב לוין: בעניין הזה אתה צודק מאה אחוז, והעניין הזה ירד.
שלמה מולה: אני מציע שלא נגיע לשם בכלל.
שלמה מולה: אבל הבעיה שלי היא שלמרות שהשר אומר, זה לא מה שמשתמע.
שלמה מולה: אני הייתי רוצה לשמוע את היועצת המשפטית של ועדת הכספים אם הדבר הזה מקובל עליהם, על הרב הגפני.
יריב לוין: אני שוחחתי עם חבר הכנסת גפני, והמתווה הזה מקובל עליו כפוף להצהרה הברורה הזאת של השר ולהסכמה הזאת.
יריב לוין: זה מקובל עליו לחלוטין.
יריב לוין: אני יכול לומר את זה לפרוטוקול אחרי שיחה שהייתה לי איתו.
יריב לוין: הייתי לי בדיוק אותה שאלה ושאלתי אותו.
אברהם מיכאלי: טוב שנזכרת בזה.
אברהם מיכאלי: הוא מדבר ומדבר בלי סוף.
יריב לוין: תנו לו עוד משפט.
שלמה מולה: כל חקיקה מזורזת – כדאי לפתור את הבעיה של המועצות - - - בוועדת כנסת, צריך להיתקל בהיתקלות עזה.
יריב לוין: אני אעיר משפט אחד, ואני אעבור להצבעה.
יריב לוין: חבר הכנסת מולה, אני רוצה לומר לך, ואני מציע לך לבדוק את זה: נדמה לי שמעולם ועדת הכנסת לא אישרה כל-כך מעט פטורים כפי שקרה בקדנציה הזאת.
יריב לוין: אנחנו ערב סיום המושב, וזה הפטור היחיד של הממשלה שבא לשולחן, לא משום שלא היו בקשות, אלא משום שאני שותף לגישתך שזה לא צריך להיות עניין שבשגרה.
יעקב מרגי: בעבר היו כמויות גדולות.
דוד רותם: ולכן כפי שאדוני ראה היום הוא הצליח להעביר חוקים.
יריב לוין: אתה יודע, חבר הכנסת מולה, שאני התחייבתי בעניין הזה לעמוד באופן כזה שנידרש לזה רק במקרים לא רבים ושהם מוצדקים, ונדמה לי שזה בדיוק סוג המקרה שזה נכון.
יעקב מרגי: רובי אומר תמיד ממרום מושבו: תדעו לכם, חברי הכנסת, שלפעמים יושבים פה ולפעמים יושבים שם.
אורי אורבך: לא במקרה שלכם.
יעקב מרגי: היו, היו.
יעקב מרגי: היה מקרה חריג אחד.
דוד רותם: לא בנוסח הזה.
יריב לוין: אני לא מאשר את נוסח החוק, אני מאשר פטור מחובת הנחה.
יריב לוין: מי בעד אישור בקשת הפטור בקריאה ראשונה?
יריב לוין: הצבעה בעד אישור בקשת הפטור – 10 נגד – 2 נמנעים – אין אישור בקשת הפטור התקבל.
יריב לוין: בעד- 10, נגד- 2, נמנעים- אין.
יריב לוין: לפיכך ברוב של 10 כנגד 2 ללא נמנעים, אני קובע שהבקשה אושרה.
זאב אלקין: נגד הפטור, לא נגד החוק.
שלמה מולה: אנחנו לא נגד החוק.
נינו אבסדזה: נגד הפטור, חד משמעית.
נינו אבסדזה: 2.
נינו אבסדזה: בחירת ממלא מקום ליושב ראש הכנסת בעת היעדרו מהארץ.
יריב לוין: אני עובר לנושא השני שעל סדר היום.
יריב לוין: היום הוועדה בסימן ש"ס.
יריב לוין: הנושא השני שעל סדר היום הוא בחירת ממלא מקום ליושב ראש הכנסת בעת היעדרו מן הארץ.
יריב לוין: מזכירת הכנסת פנתה אליי.
יריב לוין: את רוצה שאקריא את המכתב או את רוצה להציג אותו בקצרה?
ירדנה מלר-הורוביץ: לא, אתה יכול.
יריב לוין: מזכירת הכנסת פנתה אליי בכתב והודיעני כי "יושב ראש הכנסת עתיד לצאת את גבולות המדינה ביום כ"ד באדר ב' התשע"א, 30 במרס 2011, ולשוב ארצה ביום י' בניסן התשע"א, 14 באפריל 2011".
יריב לוין: לאור הוראות סעיפים 20א(א), 20א(ד) לחוק יסוד: הכנסת אנחנו מתבקשים לבחור אחד מסגני יושב ראש הכנסת שיכהן ממלא מקום ליושב ראש בעת היעדרו בתקופה האמורה.
יריב לוין: יושב ראש הכנסת המליץ כי את מקומות ימלא סגן יושב ראש הכנסת חבר הכנסת יצחק וקנין.
יריב לוין: מאחר שגם נשיא המדינה נעדר בחלק מהימים אני מבין שהזדמנה לנו האפשרות- -
יריב לוין: - - לבחור את נשיא המדינה ליומיים או לשלושה.
דוד רותם: אני מבין שחבר הכנסת וקנין הוא גם יושב ראש ועדת האתיקה.
יריב לוין: חבר הכנסת רותם, מכיוון שאנחנו בוחרים את נציג ש"ס גם ליושב ראש הכנסת וגם לנשיא, אם תבקש אני אסכים לקיים הצבעה שמית כדי שנראה איך אתם מצביעים בעניין הזה.
אברהם מיכאלי: יש לו שלושה תפקידים: גם נשיא, גם יושב ראש הכנסת, גם יושב ראש האתיקה.
שלמה מולה: אני יכול להציע את נציג הליכוד?
יריב לוין: הצעות מציע רק יושב ראש הכנסת.
זאב אלקין: אתה לא מבין, כל נציגי הליכוד נוסעים יחד עם היושב ראש.
יריב לוין: אם עצתו לא תתקבל אני אחזיר את העניין אליו, והוא יביא המלצה אחרת.
יריב לוין: אני מבקש לרשום שחבר הכנסת רותם מבקש להמליץ על עצמו כאשר יכהן כסגן יושב ראש הכנסת להיות ממלא מקום.
דוד רותם: לא, כיהנתי בעבר.
יריב לוין: מי בעד אישור הבקשה ומינוי של חבר הכנסת וקנין לממלא מקומו של יושב ראש הכנסת?
יריב לוין: הצבעה בעד – רוב נגד – אין נמנעים – אין הבקשה התקבלה.
יריב לוין: בעד- רוב, נגד- אין, נמנעים – אין.
יריב לוין: לפיכך אושר פה אחד.
יריב לוין: חברים, אני פותח את הישיבה.
יריב לוין: מאחר שאני רואה שצריכים להיות כאן נציגים של סיעת העצמאות שעוד לא הגיעו, אני מבקש לפתוח קודם בנושא השני והוא מינוי צוות לבחינת מכלול נושא תנאי עבודת חברי הכנסת והצוות העובד עמם---
רחל אדטו: אם הם לא באים, אנחנו לא מאשרים להם להיות מפלגה?
רחל אדטו: אפשר להצביע לא לתת להם?
יריב לוין: אפשר לעשות מה שרוצים, אבל אני מציע שנקיים את זה איתם.
יריב לוין: הם הודיעו לי שהם יגיעו, אז נחכה להם עוד שתיים-שלוש דקות.
יריב לוין: בינתיים נעבור לנושא השני - מינוי צוות לבחינת מכלול נושא תנאי עבודת חברי הכנסת והצוות העובד עמם, לרבות לעניין דרך קביעת תנאי העבודה כאמור.
יריב לוין: רבותיי, במסגרת הדיונים שקיימנו כאן בוועדה בסוגיית התקנות ובכלל במהלך העבודה של ועדת הכנסת בשנתיים האחרונות הועלו הרבה מאוד הצעות, רעיונות, הערות שנוגעות לאופן עבודת חברי הכנסת, לתנאי עבודתם, בשים לב לשינויים הדרמטיים שמתרחשים ביחס למה שהיה לפני כמה שנים ובוודאי לפני 10 או 15 שנים.
יריב לוין: חבר הכנסת מאיר שטרית הציע והסכים לעמוד בראש איזה שהוא צוות חשיבה שינסה לבחון את כל הנושא הזה, על כל היבטיו, כדי לנסות להתאים את העבודה של חברי הכנסת למציאות שהיא נכונה לתקופה הנוכחית.
יריב לוין: אני יכול לומר לכם שאני, כאשר הייתי כאן עוזר פרלמנטרי בשנת 1993, היה כאן פקס אחד על מסדרון שלם של חברי הכנסת, היינו מקבלים מכתבים, הולכים לדואר לאט לאט, מוציאים את המכתבים, לוקחים את המכתבים, חוזרים, קוראים, אדם שהיה מקבל תשובה אחרי חודש היה משבח אותך על כך שענית לו במהירות.
יריב לוין: כל קצב העבודה היה אחר, כל שיטת העבודה היתה שונה.